Diari Oficial de la Generalitat Valenciana


Sumari del DOGV 6820, del 17-07-2012 (2012/7000)

ORDE 17 /2012, de 29 de juny de 2012, de la Conselleria de Justícia i Benestar Social, per la qual es convoquen cinc beques per a la realització de pràctiques professionals en matèria de cooperació internacional al desenrotllament en oficines tècniques de cooperació dependents de l'Agència Espanyola de Cooperació Internacional per al Desenrotllament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6820

Data del DOGV
:   17-07-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/7000


Data del document
:   29-06-2012

Organisme emissor
:   Conselleria de Justícia i Benestar Social

Tipus de document
:   Ordre

Anàlisi jurídica

 Descriptors 

:   * ajuda pública

ORDE 17 /2012, de 29 de juny de 2012, de la Conselleria de Justícia i Benestar Social, per la qual es convoquen cinc beques per a la realització de pràctiques professionals en matèria de cooperació internacional al desenrotllament en oficines tècniques de cooperació dependents de l'Agència Espanyola de Cooperació Internacional per al Desenrotllament. [2012/7000]  
D'acord amb el que establix l'article 9.e de la Llei 6/2007, de 9 de febrer, de la Generalitat, de Cooperació al Desenrotllament de la Comunitat Valenciana, i en aplicació de les previsions contingudes en els instruments de planificació de la política de cooperació al desenrotllament de la Generalitat, en relació amb l'impuls de la formació complementària de la joventut cooperant valenciana, la Generalitat vol afavorir la formació de gestors i especialistes en cooperació internacional al desenrotllament, per mitjà de l'oferiment a persones titulades superiors universitàries, d'un període de pràctiques de formació en planificació, seguiment i avaluació de projectes en les oficines tècniques de cooperació, dependents de l'Agència Espanyola de Cooperació Internacional per al Desenrotllament, de països en què s'estiguen executant projectes de cooperació al desenrotllament finançats per la Generalitat.  
  
D'acord amb el que establix la Llei 38/2003, de 17 de novembre, General de Subvencions, i les normes generals contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la política de competència de la Unió Europea i dins del marc del conveni subscrit amb l'Agència Espanyola de Cooperació Internacional de data 11 de juliol de 2001 (DOGV núm. 4275, de 20.06.2002), així com amb el que disposa el Decret 132/2009 de 4 de setembre, del Consell, pel qual es regula la concessió de beques, i el Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.  
  
De conformitat amb el que preveu el Decret 5/2011, de 21 de juny, del president de la Generalitat, així com el Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social (DOCV núm. 6597, de 30.08.2011),  
  
ORDENE  
  
Primer. Objecte  
Convocar cinc beques pel procediment de concurrència competitiva, que tenen com a objecte la realització de pràctiques professionals en matèria de cooperació internacional al desenrotllament en les oficines tècniques de cooperació, dependents de l'Agència Espanyola de Cooperació Internacional per al Desenrotllament, de països en què s'estiguen executant projectes de cooperació al desenrotllament finançats per la Generalitat, localitzats en les àrees geogràfiques d'intervenció següents: Amèrica Central i Carib, Sud-amèrica, Àfrica Subsahariana i Magrib i Orient Mitjà.  
  
Segon. Bases  
Aprovar les bases per les quals es regix esta convocatòria, incloses com annex I, i el barem per a avaluar els mèrits personals en la concessió de beques, inclòs com annex II.  
En tot allò no regulat en estes, caldrà ajustar-se al que disposa el Decret 132/2009, de 4 de setembre, del Consell, pel qual es regula la concessió de beques.   
  
Tercer. Finançament  
L'import de les beques concedides en virtut d'esta convocatòria serà finançat a càrrec del capítol IV, línia de subvenció amb codi comptable T5006 del programa 33.51.51.593.50, Cooperació Internacional al Desenrotllament, del pressupost de la Generalitat per a 2012, per un import de 43.535,30 euros, i queda condicionada la quantitat de 31.035,30 euros a l'existència de consignació pressupostària adequada i suficient en els pressupostos de la Generalitat per a l'any 2013.   
Als efectes del que establix el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques, les beques convocades no necessiten notificació a la Comissió Europea, per no reunir els requisits arreplegats en l'article 107 del Tractat de Funcionament de la Unió Europea ja que no comporten cap avantatge econòmic, ni desenrotllament d'activitat econòmica en el mercat relacionada amb l'oferta de béns o servicis.  
  
DISPOSICIONS FINALS  
  
Primera. Facultat d'execució i desplegament  
Es faculta la directora general d'Integració i Cooperació de conformitat amb el Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social, perquè dicte les resolucions complementàries que siguen necessàries per a dur a terme el que disposa esta orde.  
  
  
Segona. Entrada en vigor  
La present orde produirà efectes l'endemà de la seua publicació en el Diari Oficial de la Comunitat Valenciana.  
  
Tercera. Recursos  
Contra el present acte, que posa fi a la via administrativa, els interessats podran interposar, potestativament, recurs de reposició davant del mateix òrgan que l'ha dictat, en el termini d'un mes, comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que preveuen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
València, 28 juny de 2012  
  
El conseller de Justícia i Benestar Social,  
JORGE CABRÉ RICO  
  
  
ANNEX I  
  
Bases de la convocatòria per a la concessió de cinc beques per a la realització de pràctiques professionals en matèria de cooperació internacional al desenrotllament en oficines tècniques de cooperació dependents de l'Agència Espanyola de Cooperació Internacional per al Desenrotllament.  
  
Primera. Objecte  
L'objecte de la present convocatòria és la concessió de cinc beques per a la realització de pràctiques de formació complementària en planificació, seguiment i avaluació de projectes de cooperació internacional al desenrotllament en les oficines tècniques de cooperació, dependents de l'Agència Espanyola de Cooperació Internacional per al Desenrotllament, de països en què s'estiguen executant projectes de cooperació al desenrotllament finançats per la Generalitat.  
  
Segona. Duració, dotació i pagament de les beques  
1. El període de duració de les beques serà de 12 mesos, sense possibilitat de pròrroga, des de la data que s'indique en la resolució de concessió, que serà objecte de publicació en el Diari Oficial de la Comunitat Valenciana, data d'inici que no podrà ser anterior a l'1 de juliol de 2012. Les beques inclouran un període inicial de formació teoricopràctica en la Direcció General d'Integració i Cooperació, i un període de permanència en la oficina tècnica de cooperació corresponent, per a la realització d'activitats de planificació, seguiment i avaluació dels projectes.   
2. L'import total brut de les beques serà de 74.570,60 euros, la qual cosa representa 14.914,12 euros bruts per persona beneficiària de beca, que es distribuirà de la manera següent:  
De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques, en relació amb la Resolució d'1 de novembre de 2009, del vicepresident segon del Consell i conseller d'Economia, Hisenda i Ocupació, per la qual s'establix la quantitat inicial de percepció per a les beques sotmeses a l'àmbit d'aplicació del decret referit, cada una de les beques que es concedisca en el marc d'esta convocatòria estarà dotada amb 1.000,00 euros (mil euros) bruts mensuals.  
  
Sobre el dit import s'haurà de practicar la retenció corresponent a compte de l'impost sobre la renda de les persones físiques, i la resta dels que pogueren correspondre, així com la cotització a la Seguretat Social corresponent en els termes establits en el Reial Decret 1493/2011, de 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre Actualització, Adequació i Modernització del Sistema de Seguretat Social.   
  
De forma anticipada a la incorporació a l'oficina tècnica de cooperació corresponent, i a l'efecte de facilitar el pagament dels gastos de viatge, assegurança mèdica i instal·lació en el país de destí, es farà un pagament a cada persona beneficiària de beca, per import de 2.500 euros.  
Les quantitats lliurades en cap cas tindran el caràcter de salari o retribució, sinó d'ajuda econòmica per als gastos que la beca comporta.   
L'import de la beca es pagarà mensualment, amb certificació prèvia de conformitat de la Direcció General d'Integració i Cooperació.  
  
  
Tercera. Requisits  
1. La concessió de les beques objecte d'esta convocatòria es tramitarà en règim de concurrència competitiva entre els diversos aspirants a estes que reunisquen els requisits següents, abans de finalitzat el termini de presentació de sol·licituds i els acrediten documentalment:  
a) Ser de nacionalitat espanyola i tindre veïnat administratiu en qualsevol municipi de la Comunitat Valenciana.  
b) No ser major de 35 anys.  
c) Estar en possessió d'un títol universitari superior oficial espanyol o homologat per les autoritats espanyoles corresponents, o un altre expedit per una institució d'educació superior de l'Espai Europeu d'Educació Superior, i que no hagen transcorregut més de cinc anys des de la seua finalització.  
d) Posseir estudis de postgrau oficial universitari específics en matèria de cooperació internacional al desenrotllament, demostrable a través del títol corresponent, i que consten almenys d'un mínim de 15 crèdits ECTS (European Credit Transfer and Accumulation System) o, si és el cas, de 150 hores lectives de duració.  
e) Posseir experiència acreditada, de com a mínim tres mesos complets, en matèria de cooperació al desenrotllament en organismes oficials o ONGD, o en servicis de voluntariat en ONGD.   
f) Disposar de cobertura sanitària.  
g) No trobar-se incurs en les prohibicions per a obtindre la condició de beneficiari/ària establides en l'article 13 de la Llei 38/2003, de 17 de novembre, General de Subvencions.   
h) No haver sigut beneficiari de beques de pràctiques professionals en la Generalitat per un període igual o superior a 36 mesos.   
i) No estar gaudint de beca de pràctiques professionals en el moment de la publicació de la present convocatòria, llevat que es concórrega a la mateixa beca o que resten dos mesos per a la seua finalització.  
  
Quarta. Formalització de les sol·licituds i termini de presentació  
1. La sol·licitud i el currículum es presentaran exclusivament per via telemàtica, tal com establix l'article 3 de l'Orde 17/2011, de 6 de maig, de la Conselleria de Justícia i Administracions Públiques, per la qual es desplega el capítol II del Decret 132/2009, del Consell, pel qual es regula la concessió de beques, sense perjuí de la normativa establida amb caràcter general sobre presentació de sol·licituds davant de les administracions públiques.  
La sol·licitud i el currículum es trobaran accessibles en la seu electrònica de la Generalitat en Internet (), segons model normalitzat previst en l'annex de l'Orde 17/2011, de 6 de maig.  
El formulari de sol·licitud incorpora una declaració responsable, per mitjà de la qual la persona sol·licitant manifesta sota la seua responsabilitat que totes les dades arreplegades en la sol·licitud i en el currículum són certes i es troba en possessió de la documentació que així ho acredita, i que queda a disposició de la Generalitat per a la comprovació, el control i la inspecció que es crega oportú.  
Segons el que disposa l'article 71bis de la Llei 30/1992, de Règim Jurídic de les Administracions Públiques i del Procediment Administratiu Comú, la inexactitud, la falsedat o l'omissió, de caràcter essencial, en qualsevol dada o manifestació en la declaració responsable esmentada, així com la falta d'acreditació dels requisits exigits, determinarà la impossibilitat de continuar en la convocatòria.  
El formulari de sol·licitud conté una indicació que les dades de caràcter personal que hi conté podran ser incloses en un fitxer per al seu tractament pel titular responsable d'este, en l'ús de les funcions pròpies que tinga atribuïdes i en l'àmbit de les seues competències. Al seu torn, s'informa als interessats de la possibilitat d'exercir els drets d'accés, rectificació, cancel·lació i oposició, tot això de conformitat amb el que disposa l'article 5 de la Llei Orgànica 15/1999, de Protecció de Dades de Caràcter Personal (BOE núm. 298, de 14.12.1999).  
  
Així mateix, amb la formalització de la sol·licitud, s'atorga autorització als òrgans gestors de la Conselleria de Justícia i Benestar Social per a obtindre directament l'acreditació del compliment de les obligacions tributàries i amb la Seguretat Social previstes en els articles 18 i 19, respectivament del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions, així com per a la comprovació directa de les dades d'identitat (DNI) i, si és el cas, de residència d'acord amb el que disposa l'article 5 del Decret 165/2010, de 8 d'octubre del Consell, pel qual s'establixen mesures de simplificació i de reducció de càrregues administratives.  
  
2. Per a poder realitzar la presentació electrònicament, la persona sol·licitant haurà de disposar de firma electrònica, per mitjà del certificat reconegut per a ciutadans emés per l'Agència de Tecnologia i Certificació Electrònica () o del DNI electrònic.   
3. La presentació de la sol·licitud i el currículum en el registre electrònic es podrà acreditar per mitjà del rebut expedit per este de manera automàtica  
4. El termini de presentació de sol·licituds serà de 15 dies hàbils comptats des de l'endemà de la publicació de la present orde en el Diari Oficial de la Comunitat Valenciana.  
Als efectes de còmput de terminis, serà vàlida i produirà efectes jurídics la data d'entrada que es consigne en el rebut expedit per el registre electrònic.  
La recepció en dia inhàbil s'entendrà efectuada el primer dia hàbil següent.  
En el cas que una mateixa persona, dins del termini establit, presente més d'una sol·licitud, s'entendrà que l'última presentada reemplaça les anteriors sol·licituds.  
  
Quinta. Documentació a presentar  
1. Les persones sol·licitants junt amb la sol·licitud i el currículum no hi adjuntaran cap documentació.  
2. Les persones sol·licitants que siguen seleccionades per a la fase d'entrevista hauran de presentar en el dit acte la documentació acreditativa dels mèrits detallats en el currículum, sense perjuí que la comissió d'avaluació puga requerir la dita documentació en qualsevol altre moment del procediment.  
Si la documentació presentada no reunix els requisits indicats en esta convocatòria o no són aportats alguns dels documents exigits, es requerirà l'interessat perquè, en el termini màxim i improrrogable de 10 dies hàbils, esmene o presente els documents preceptius, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 23.5 de la Llei 38/2003, de 17 de novembre, General de Subvencions, i amb l'article 15.5 del Decret 132/2009, de 4 de setembre, del Consell, pel qual es regula la concessió de beques, amb la indicació que si no ho fa així, es considerarà que ha desistit en la seua sol·licitud amb resolució prèvia dictada a este efecte.  
  
3. Els mèrits que no siguen acreditats suficientment no seran tinguts en compte a l'efecte de la seua valoració.  
  
Sexta. Instrucció  
1. L'òrgan encarregat de l'ordenació e instrucció del procediment serà la Direcció General d'Integració i Cooperació de la Conselleria de Justícia i Benestar Social que, d'ofici, acordarà totes les actuacions necessàries per a la determinació, el coneixement i la comprovació de les dades en virtut dels quals s'ha de dictar resolució.  
2. Si en qualsevol moment del procés arriba a coneixement de la comissió de valoració que alguna de les persones sol·licitants no posseïx la totalitat dels requisits exigits, se li requerirà que els acredite; si no els acredita en el termini de 10 dies, quedarà exclòs del procés, amb indicació prèvia de les inexactituds o falsedats formulades pel sol·licitant, tal com establix l'article 4.4 de l'Orde 17/2011, de 6 de maig, de la Conselleria de Justícia i Administracions Públiques, per la qual es desplega el capítol II del Decret 132/2009.  
  
3. Quant a la gestió electrònica del procediment administratiu d'esta convocatòria s'observarà el que disposa l'article 5 de l'Orde 17/2011, de 6 de maig, de la Conselleria de Justícia i Administracions Públiques, per la qual es desplega el capítol II, de les beques de les pràctiques professionals, del Decret 132/2009, de 4 de setembre, del Consell, pel qual es regula la concessió de beques.  
  
Sèptima. Comissió avaluadora  
1. L'avaluació de les sol·licituds correspondrà a una comissió avaluadora composta pels membres següents:  
Presidenta: la directora general d'Integració i Cooperació.  
Vocals:  
a) Un/a representant designat per l'Agència Espanyola de Cooperació Internacional per al Desenrotllament (AECID).  
b) La persona titular de la Subdirecció General d'Integració i Cooperació.  
c) La persona titular cap de Servici de Gestió de Programes i Cooperació.   
d) La persona titular cap de Secció de Promoció i Relacions amb els Agents Socials, qui actuarà com a secretari o secretària amb veu i vot.  
  
No obstant això, la comissió podrà sol·licitar, en qualsevol moment, l'assessorament d'experts en la matèria objecte de la beca.  
2. Per a l'avaluació de les sol·licituds s'aplicaran els criteris del barem que conté l'annex II d'esta norma.  
3. El funcionament de la dita comissió s'haurà d'adaptar al que establix la present convocatòria i a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 18 del Decret 132/2009, de 4 de setembre, del Consell, pel qual es regula la concessió de beques.  
  
Octava. Procés de selecció  
1. La comissió avaluadora es reunirà dins dels 15 dies següents a l'acabament del termini de presentació de sol·licituds a fi de valorar els mèrits d'acord amb la informació de l'autobaremació que s'obtindrà de forma automàtica a l'omplir el currículum.   
2. La comissió avaluadora publicarà en la seu electrònica o portal institucional de la Generalitat en Internet durant 10 dies la llista provisional, ordenada segons la puntuació obtinguda per tots els aspirants per a la fase d'al·legacions.   
3. La comissió avaluadora convocarà els candidats i les candidates que hagen obtingut la millor puntuació en els mèrits objectius segons els apartats del barem, per a realitzar una entrevista, amb l'objecte de valorar l'adequació del perfil personal i professional dels candidats a les activitats a desenrotllar, en els diferents destins en les oficines tècniques de cooperació, així com el seu coneixement en temes de cooperació internacional al desenrotllament.  
Les persones sol·licitants que siguen seleccionades per a la fase d'entrevista hauran de presentar la documentació acreditativa dels mèrits detallats en el currículum en el moment establit en la base quinta.  
  
4. Una vegada finalitzat el procés de selecció, la comissió avaluadora, en el termini de 10 dies, elaborarà una proposta de resolució que contindrà la relació de les persones beneficiàries, així com una borsa de reserva constituïda pels aspirants que no resulten adjudicataris de la beca, prioritzada per orde de puntuació per a cobrir les vacants que puguen sorgir durant el període de gaudi.  
Així mateix, s'hi inclourà una relació de les persones aspirants les sol·licituds de les quals han sigut desestimades, amb indicació de les causes que han motivat la denegació.  
5. Els supòsits d'empat es resoldran a favor de les persones que acrediten ser víctimes de violència domèstica o víctimes d'accions terroristes i els seus familiars, per este orde. Si es manté l'empat entre les persones candidates citades a l'entrevista, es resoldrà en favor de la persona aspirant que presente millor expedient acadèmic, d'acord amb la valoració de mèrits.  
  
Novena. Concessió  
1. Les beques seran concedides per resolució del conseller de Justícia i Benestar Social, a la vista de la proposta de la comissió avaluadora.  
Les beques seran resoltes i publicades en el termini màxim de tres mesos, a partir de l'endemà de la publicació de la present convocatòria en el Diari Oficial de la Comunitat Valenciana.  
La resolució que es publicarà en el Diari Oficial de la Comunitat Valenciana, contindrà la llista d'adjudicataris de les beques ordenats d'acord amb la puntuació obtinguda, la borsa de reserva constituïda pels aspirants que no resulten beneficiaris de les beques, la llista d'aspirants que no han passat a l'entrevista i la llista d'aquells aspirants les sol·licituds dels quals han sigut desestimades, amb indicació de les causes que han motivat la denegació.   
La publicació d'esta resolució produirà els efectes de notificació a les persones interessades, d'acord amb el que disposen els articles 58 i 59.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La falta de la resolució esmentada dins del termini establit anteriorment, produirà l'efecte de la desestimació presumpta de les sol·licituds presentades, per silenci administratiu.  
En tot cas, als efectes de publicitat i transparència, s'inserirà la informació corresponent en la pàgina web de la Conselleria i en la seu electrònica o portal institucional de la Generalitat en Internet (), a través del portal del ciutadà.  
Per a l'adjudicació del país de destí, es tindrà en compte el perfil personal i professional, així com el coneixement de l'idioma, si és el cas, de cada persona candidata.  
  
Deu. Obligacions de les persones beneficiàries de les beques  
1. Els beneficiaris de les beques hauran de:  
a) Incorporar-se en la Direcció General d'Integració i Cooperació en el termini que s'indique en la resolució de concessió.  
b) Realitzar l'activitat que ha motivat la concessió de la beca durant tot el període de gaudi d'esta,   
c) Guardar el degut secret i confidencialitat dels assumptes en què intervinga,   
d) Estar al corrent en el compliment de les seues obligacions tributàries i enfront de la Seguretat Social abans de dictar-se la proposta de resolució de concessió de les beques, de conformitat amb el que establix l'article 14.1.e de la Llei 38/2003, de 17 de novembre, General de Subvencions.  
e) Complir les altres obligacions que s'establixen en l'article 14 de la Llei 38/2003, de 17 de novembre, General de Subvencions, així com les que es deriven el conjunt de les bases d'esta convocatòria.  
f) Aportar en el termini dels 10 dies hàbils següents a la publicació de la resolució de concessió en el Diari Oficial de la Comunitat Valenciana, degudament omplit i subscrit pel beneficiari, l'imprés de domiciliació bancària, en què constarà el número de compte en què es rebran les transferències mensuals, i que es troba disponible en portal institucional de la Generalitat en Internet, .  
g) Aportar document que acredite que ha concertat una assegurança de gastos mèdics per al temps de gaudi de la beca en l'oficina tècnica de cooperació corresponent.  
h) Rebre prèviament les vacunacions necessàries per a viatjar als seus llocs de destí.  
i) Remetre a la Direcció General d'Integració i Cooperació, cada mes de permanència en l'oficina tècnica de cooperació corresponent, una memòria de les activitats realitzades durant el dit període, que serà avaluada.  
2. Les beques objecte de la present convocatòria són incompatibles amb el gaudi de qualsevol altra beca, ajuda o activitat laboral regular i requerixen la seua acceptació. La infracció d'esta regla deixarà sense efecte la beca adjudicada, amb audiència prèvia de la persona interessada.  
3. Les persones beneficiàries de les beques, una vegada transcorregut el període de formació i pràctiques, que servirà de base per a la realització de les pràctiques professionals a realitzar en el país de destí, en les dependències de la Direcció General d'Integració i Cooperació establit en la resolució de concessió, s'incorporaran a les oficines tècniques de cooperació sota la dependència directa del coordinador/a general, de l'oficina esmentada i de la persona que té el càrrec de subdirector general d'Integració i Cooperació de la Generalitat.  
Les tasques a realitzar per la persona beneficiària de la beca estan distribuïdes de la manera següent: les derivades del pla de formació i pràctiques realitzades a instància de la Generalitat, i les realitzades en les oficines tècniques de cooperació de l'AECID.  
Prèviament a l'inici de la seua activitat, des de la Generalitat es realitzarà un període de formació teoricopràctic, que servirà de base per a la realització de les pràctiques a realitzar en el país de destí.  
5. Aportar en el termini dels 10 dies hàbils següents a la publicació de la resolució de concessió en el Diari Oficial de la Comunitat Valenciana, degudament omplit i subscrit pel beneficiari, l'imprés de domiciliació bancària, en què constarà el número de compte en què es rebran les transferències mensuals, i que es troba disponible en portal institucional de la Generalitat en internet, .  
  
6. Igualment, les persones seleccionades hauran de rebre prèviament les vacunacions necessàries per a viatjar als seus llocs de destí.  
7. Les persones becàries hauran de remetre, a la Direcció General d'Integració i Cooperació, cada mes de permanència en l'oficina tècnica de cooperació corresponent, una memòria de les activitats realitzades durant el dit període, que serà avaluada.  
  
Onze. Drets i obligacions del concedent  
1. Són obligacions de la Conselleria de Justícia i Benestar Social amb les persones que hagen obtingut la beca:  
a) Proporcionar el suport necessari, així com facilitar la utilització dels mitjans, instruments i equips que calguen per al desenrotllament normal de l'activitat.  
b) Designar un empleat públic com a tutor o tutora per a la coordinació i orientació de l'activitat que exercirà.  
c) Vetlar pel desenrotllament adequat del programa de formació.  
d) Subscriure amb una entitat asseguradora una pòlissa d'assegurança per al cas d'accident individual, de la qual seran beneficiàries les persones adjudicatàries de la beca.  
2. Una vegada finalitzat el període de gaudi de la beca, es presentarà una memòria final de les actuacions realitzades en el seu destí, que serà avaluada, així com certificació expedida pel director de l'oficina tècnica de cooperació corresponent i informe favorable del tutor o tutora, la Direcció General d'Integració i Cooperació estendrà el pertinent certificat d'assistència, aprofitament i aptitud a favor del becari o becària.  
   
3. Per mitjà de l'acceptació de les bases de la convocatòria els becaris cedixen gratuïtament i de forma indefinida els resultats que s'obtinguen com a conseqüència del desenrotllament de les beques, així com la memòria final, si és el cas, a l'entitat concedent de la beca, que es reserva el dret de la seua publicació i utilització, llevat que les bases de la convocatòria, raonadament, o la normativa aplicable en determinades matèries disposen una altra cosa.   
  
Dotze. Incidències  
El conseller de Justícia i Benestar Social resoldrà les incidències que es produïsquen durant el període de gaudi de les beques, i les deixarà sense efecte, amb audiència prèvia de l'interessat, en el cas que incomplisca, sense causa justificada, les condicions establides en la present convocatòria, o quan no realitze l'activitat que va motivar la concessió o deixe de reunir els requisits exigits.  
Davant de les incidències, renúncies, abandons o incompliments que deixen vacant una beca, es procedirà a cobrir-la, si és el cas, segons l'orde establit en la borsa de reserva que resulte del procés de selecció.  
  
  
Tretze. Situació de la persona beneficiària de la beca  
La condició de persona beneficiària no generarà en cap moment relació laboral o administrativa amb la Generalitat, ni amb els organismes dependents de l'Estat en què estiguen destinats.  
En el cas que es tinga prèviament la condició de personal al servici de la Generalitat, es quedarà en la situació administrativa que siga procedent en virtut de la normativa vigent de la funció pública.  
  
Catorze. Suspensió de la beca  
En els supòsits en què per raó de part, adopció o acolliment, s'interrompa el període de duració establit, la persona interessada continuarà meritant i percebent l'import de la beca atorgada i recuperarà amb posterioritat el període interromput.  
Igualment en casos d'ingrés hospitalari prolongat es podrà recuperar amb posterioritat el temps de pràctiques interromput.  
  
Quinze. Renúncia  
La renúncia a la beca suposarà la pèrdua de tots els drets inherents a esta des de la data en què tinga efecte i per tant, el seu import deixarà de percebre's a partir d'eixe moment.  
  
Setze. Rescissió  
La concessió de la beca quedarà sense efecte, amb audiència prèvia a la persona interessada, quan no es duga a terme l'activitat que va motivar la concessió, quan deixen de reunir-se els requisits que es van exigir, o quan s'incomplisquen, sense causa que ho justifique, les condicions establides en la convocatòria corresponent.  
  
Dèsset. Reintegrament  
Procedirà el reintegrament de la quantitat percebuda i l'exigència de l'interés de demora corresponent des del moment del pagament de l'ajuda fins a la data en què s'acorde la procedència del reintegrament, d'acord amb el que disposa l'article 37 de la Llei 38/2003, de 17 de novembre, General de Subvencions, així com en els casos següents:  
  
a) Quan es destine la quantitat percebuda a altres fins diferents a la finalitat de l'ajuda.  
b) Quan s'incórrega en algun dels casos d'incompatibilitat que establix la base 3, i la base deu, punt 2.  
  
Díhuit. Tractament de dades personals  
Les dades personals de les persones sol·licitants, arreplegades en el transcurs del procediment, seran incloses en un fitxer automatitzat de l'òrgan convocant, en els termes i les condicions que s'arrepleguen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el reglament de desplegament de la llei orgànica referida.  
  
  
ANNEX II  
  
Barem per a avaluar els mèrits personals, en la concessió de beques, per a la realització de pràctiques en oficines tècniques de cooperació, dependents de l'Agència Espanyola de Cooperació Internacional per al Desenrotllament.   
  
A. Expedient acadèmic.  
1. La puntuació assignada a l'expedient acadèmic haurà de coincidir amb la nota mitjana ponderada, i donarà lloc a una valoració entre 5 a 10 punts.  
Quan la ponderació estiga realitzada amb una puntuació 0-4 s'aplicarà el que disposat l'apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.  
2. Altres títols acadèmics oficials que no constituïsquen un requisit per a la concessió.   
En este subapartat la puntuació màxima serà de 3 punts:  
Títol de doctor: 2 punts.  
Altres llicenciatures: 1 punt.  
Altres diplomatures: 0,50 punts.  
La puntuació que es podrà obtindre en este apartat, serà com a màxim de 13 punts.  
B. Coneixements de valencià.  
Només es valoraran els certificats expedits o homologats per la Junta Qualificadora de Coneixements de Valencià, d'acord amb l'escala següent:  
- Oral: 0,25 punts..  
- Elemental: 0,50 punts.  
- Mitjà: 0,75 punts.  
- Superior: 1,00 punt.  
La puntuació que es podrà obtindre en este apartat serà com a màxim d'1 punt.  
C. Coneixement d'idiomes de la Unió Europea.  
1. El nivell de coneixement de l'anglés i/o el francés, es valorarà, d'acord amb el que establix el Marc Comú Europeu de Referència per a les Llengües, cada nivell superat dels idiomes mencionats valdrà 0,20 punts, fins a un màxim d'1 punt.  
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat. En el cas que el coneixement d'un idioma s'acredite per mitjà de títol universitari i este títol haja sigut puntuat en l'apartat A d'este barem, no es podrà computar també dins d'este apartat.  
  
2. Altres idiomes oficials de la Unió Europea. Cada nivell superat dels idiomes mencionats es valorarà amb 0,10 punts, fins a un màxim d'1 punt.  
3. La puntuació màxima que es podrà obtindre en este apartat serà de 2 punts.  
D. Formació addicional.  
1. Experiència professional acreditada relacionada amb la cooperació al desenrotllament, directament amb l'objecte de la beca, fins a un màxim de 2 punts; es computarà 0,10 per cada mes complet treballat, i 0,10 cada mes complet com a voluntari en tasques relacionades amb la cooperació al desenrotllament.  
2. Altres cursos d'especialització de titulats universitaris impartits per universitats, ministeris o organismes oficials, així com centres homologats i reconeguts oficialment, específics de cooperació al desenrotllament, de duració igual o superior a 15 hores, que hagen sigut cursats o impartits per l'interessat fins a un màxim de 4 punts.  
a) De 200 o més hores, 3 punts.  
b) De 100 o més hores, 2 punts.  
c) De 75 o més hores, 1,50 punts.  
d) De 50 o més hores, 1 punt.  
e) De 25 o més hores, 0,50 punts.  
f) De 15 o més hores, 0,20 punts.  
En cap cas es puntuaran en el present subapartat els cursos de valencià i d'idiomes.  
Els cursos impartits es valoraran com a formació, per raó de les hores de docència i per una sola vegada, i no seran susceptibles de ser valorades successives edicions d'un mateix curs.  
E. Entrevista.  
Les persones candidates que siguen convocades a esta fase realitzaran una entrevista presencial en el lloc i l'hora que estime la comissió d'avaluació.  
La puntuació que es podrà obtindre en este apartat serà com a màxim de 8 punts.  
F. Altres mèrits.  
Es valoraran fins a un màxim de 2 punts les publicacions científiques relacionades amb la cooperació al desenrotllament:   
Llibres, capítols de llibres i publicacions en revistes periòdiques: per cada un 0,50 punts  
Contribucions presentades en congressos, conferències, seminaris o altres tipus de reunions de rellevància científica o professional: per cada un 0,20 punts.